***Unfriended*** er en amerikansk skrekkfilm fra 2014, regissert og produsert av Levan Gabriadze. Manus ble skrevet av Nelson Greaves. Noen av hovedrollene spilles av Shelley Hennig, Moses Storm, Renee Olstead og Will Peltz.

Filmen handler om en rekke studenter fra en videregående skole, som hjemsøkes av et spøkelse etter en annen student som tidligere begikk selvmord. Filmen hadde premiere i USA den 17. april 2015. En frittstående oppfølger-film, kalt Unfriended: Dark Web, ble publisert i 2018.

Sammendrag
----------

En ung kvinne, Laura Barns, begår selvmord ved å skyte seg i hodet, etter at en anonym person laster opp en video av Laura Barns som drakk seg alt for full på et fest - og videoen gikk viralt på internett. Ett år senere chatter hennes tidligere bestevenn Blaire Lily med sin kjæreste Mitch Roussel på Skype. Kort tid senere får de selskap av vennene deres, og med-studenter Jess Felton, Ken Smith og Adam Sewell - samt en ukjent bruker de ikke kjenner, som går under kallenavnet "billie227"

Vennene forsøker en rekke forskjellige måter for å kvitte seg med inntrengeren, men dette mislykkes hver gang. Blaire oppdager at dette brukernavnet tidligere tilhørte Laura Barns før hun døde. Gruppen mistenker at en annen med-student fra skolen deres, Val Rommel, forsøker å tulle med dem. Etter at de inviterte Val til chatten deres, oppdateres Facebook-siden til Jess med pinlige bilder av Val fra en fest. Jess nekter for å ha lastet opp disse fotografiene og sletter bildene fra brukeren sin, men de samme fotografiene dukker umiddelbart opp på Adams profil.

Val forsøker å rapportere at hun blir trakassert på Internett, og forlater brått hele chatten. Gruppen mottar et bilde av Val og Lauras meldinger fra før Lauras selvmord, hvor Val ba Laura drepe seg selv. Val slutter seg til chatten igjen, og sitter stille ved siden av en flaske blekemiddel før han kollapser. Politiet ankommer kort tid senere, men de tror Val døde av selvmord. Ken blir drept, og Laura tvinger de andre vennene til å spille et spill kalt "Never Have I Ever" og sier at taperen av spillet kommer til å dø.

Blaire og Adam får hver sin melding, som de først nekter å vise til Mitch og Jess. Blaire viser sin melding som sier: "Hvis du avslører denne beskjeden, vil Adam dø" og Adam skyter seg selv, etter at han avslører at han fikk samme notat - bortsett fra at beskjeden han fikk gjaldt Blaire. Jess blir deretter drept. Laura kutter all elektrisitet i Blaire og Mitch sine hjem, og krever at de skal tilstå hvem som lastet opp videoen på Internett som førte til at Laura valgte å begå selvmord.

Rolleliste
----------

* Shelley Hennig som Blaire Lily
* Moses Storm som Mitch Roussel
* Renee Olstead som Jess Felton
* Will Peltz som Adam Sewell
* Jacob Wysocki som Ken Smith
* Courtney Halverson som Val Rommel

Eksterne lenker
---------------

* (en) *Unfriended* på Internet Movie Database Rediger på Wikidata

* (sv) *Unfriended* i Svensk Filmdatabas Rediger på Wikidata

* (da) *Unfriended* i Danmark Nationale Filminstitut Rediger på Wikidata

* (en) *Unfriended* på AllMovie Rediger på Wikidata

* (fr) *Unfriended* på Allociné Rediger på Wikidata

* (nl) *Unfriended* på MovieMeter Rediger på Wikidata

* (en) *Unfriended* på Turner Classic Movies Rediger på Wikidata

* (en) *Unfriended* på Rotten Tomatoes Rediger på Wikidata

* (en) *Unfriended* på Metacritic Rediger på Wikidata

* (en) *Unfriended* på Box Office Mojo Rediger på Wikidata
* Trailer, Youtube.com


|  |  |
| --- | --- |
| Oppslagsverk/autoritetsdata | BBC Things
 |